Robert Kirchhoff

Doc. Mgr. art. **Robert Kirchhoff** ArtD. (* 7. máj 1968) je filmový režisér, scenárista, producent a kameraman. Počas svojej profesionálnej kariéry nakrútil a produkoval viacero celovečerných filmov, ktoré získali úspech a uznanie na mnohých zahraničných a domácich festivaloch. Robert Kirchhoff sa zameriava na aktuálne spoločenské javy a historické témy, ktoré rezonujú v spoločenskom vedomí. Je držiteľom troch národných cien za najlepší dokumentárny film roka (Kauza Cervanová, Para nad riekou, Diera v hlave). Od roku 2003 pracuje aj ako producent. Spolupracoval na najvýznamnejších slovenských a českých filmových počinoch, ktoré získali domáce a medzinárodné uznanie. V rokoch 1995 – 2000 študoval filmovú réžiu na Vysokej škole múzických umení v Bratislave, kde absolvoval ako Mgr. (2000) a neskôr ako Art. Dr. (2006) v dokumentárnom filme. Je členom Európskej filmovej akadémie.

## Tvorba
Kritický pohľad na životnú situáciu rómskej menšiny na okraji spoločnosti v postkomunistickom Slovensku zobrazil v dokumentárnom filme *[[Čierne slovo/Kálo lav]]* (1999), sociálnu a morálnu identitu Slovákov pri zrode kapitalizmu skúmal vo filme *Hej Slováci* (2002). 

Vo film *Kauza Cervanová* (2013), sa zaoberá nevyriešeným politicko-justičným zločinom spred vyše tridsiatich rokov. Film *Kauza Cervanova* bol vo svojej dobe jedným z najnavštevovanejších filmov roka a stal sa kultúrnou udalosťou roka.

Film *Para nad riekou* (2015) sleduje životy troch zostarnutých muzikantov - jazzmanov: trubkára Laca Décziho, saxofonistu Ľuba Tamaškoviča a kontrabasistu Jána Jankejeho. Kedysi utiekli zo Sovietmi okupovaného Československa na západ, kde zažiarili po boku renomovaných svetových hudobníkov.

Film *Diera v hlave* je esejistická freska príbehov a osudov európskych Rómov spojených s krajinami kde žili a žijú reflektuje odvrátenú stranu veľkej tragédie zvanej *Porrajmos*. Prežitá skúsenosť je nielen historickým svedectvom posledných žijúcich pamätníkov rómskeho holokaustu, ktorých hlas nebol nikdy vypočutý, ale aj variáciou na diery v našom kolektívnom vedomí. Zabudnutá a vytesnená pamäť ako téma filmu sa tak stáva kľúčom k našej minulosti a prítomnosti.

*Všetci ľudia budú bratia* (premiéra september 2023) je prvým komplexným filmom o Alexanderovi Dubčekovi (1921-1992) - presvedčenom komunistovi, idealistovi, sociálnom demokratovi. Československo a svet ako malé dejiny veľkej politiky rozprávané cez príbeh ikony socializmu s ľudskou tvárou.

Aktuálne pracuje na filme *Konšpirácia ticha* (plánovaná premiéra 2026). Alfréd Wetzler, Rudolf Vrba: Svedectvo, ktoré zmenilo ľudstvo. Dvaja slovenskí Židia boli odhodlaní varovať svet pred skutočnosťou, ktorá sa ukrývala za bránami nacistických koncentračných táborov a poskytnúť spojencom očité svedectvo o hromadnom vyvražďovaní. Riskovali nielen svoje životy a 10. apríla 1944 sa im podarilo utiecť z Osvienčimu. Civilizovaný svet im ale odmietal uveriť.

Jeho filmy sa premietali aj na na americkom kontinente, na prominentných miestach v New Yorku: Anthology Film Archives (2006), Columbia University (2004) alebo New School University (1999).

## Ďalšie projekty
V roku 2002 založil a stále pôsobí ako riaditeľ nezávislej produkčnej spoločnosti *atelier.doc*, ktorá sa zameriava na produkciu dokumentárnych a televíznych filmov. Jedným z jej hlavných projektov je kultúrna kronika Alternatívny archív, ktorá zhromažďuje „pamäť národa“ – vytvára databázu minulých, ale aj súčasných spoločenských aj kultúrnych udalostí, spomienok, vyhlásení a prináša aj voľný cyklus sociologických filmov Film a spoločnosť, ktorých je Kirchhoff autorom, producentom a dramaturgom. 

Od roku 2003 pracuje aj ako producent a koproducent, spolupracoval na niektorých z najvýznamnejších slovenských a českých filmových počinoch, ktoré získali národné a medzinárodné uznanie. Patria medzi ne také tituly ako *[[Nemoc tretej moci]]* (r. Zuzana Piussi, 2011), *[[Až do mesta Aš]]* (r. Iveta Grófová, 2012), *[[Tmář a jeho rod]]* (r. Karel Vachek, 2011). Koprodukoval aj dokumentárnu snímku *[[Slepé lásky]]* (r. Juraj Lehotský, 2008), ktorá získala na prestížnom festivale Cannes v roku 2008 ocenenie CICAE.

Okrem filmárskej kariéry sa venuje aj pedagogickej činnosti, pôsobí ako docent na Vysokej škole múzických umení v Bratislave, kde vedie predmety Réžia dokumentárneho filmu a Autorský dokumentárny film. Pracuje aj ako lektor filmových kurzov na letných filmových školách na Slovensku a v krajinách strednej Európy.

## Tvorba
### Filmografia (výber)
**Veselé Vianoce* (1996)
**Spomienka* (1997)
**Straty a návraty* (1998)
**Čierne slovo/Kálo lav* (1999)
**Otvorené okná* (2000)
**Výprava proti srsti* (2000)
**Si moje slnko* (2000)
**Na vode* (2001)
**Hej Slováci* (2002)
**Kvety zla* (2003)
**Lesk a bieda SNP* (2005)
**Duch v stroji* (2010)
**[[Kauza Cervanová (film)|Kauza Cervanová]]* (2013, scenár a réžia: Robert Kirchhoff , kamera: Ján Melíš, strih: Jana Vlčková, Adam Brothánek, zvuk: Michal Gábor, Marián Gregorovič)
**Para nad riekou* (2015)
**Diera v hlave* (2016, scenár a réžia: Robert Kirchhoff, kamera: Juraj Chlpík, strih: Jan Daňhel, zvuk: Václav Flegl)
*V*šetci ľudia budú bratia* (premiéra september 2023, scenár a réžia: Robert Kirchhoff, kamera: Juraj Chlpík, strih: Jana Vlčková, Marek Šulík, zvuk: Václav Flegl)

### Televízne projekty
**Burianův den žen* (2007 – 2008, scenár a réžia) – Česká televize
**Právo pre ľudí* (2011, scenár a réžia)
**Tematický večer s Unicefom – práva dieťaťa* (2002, scenár a dramaturgia)
**Detské správy* (2002, Tv cyklus, dramaturgia)
**Dobrovoľníci* (r. Marek Šulík, 2001, dramaturgia)
**Cesta za snom* (r. Jaro Vojtek, 2004, dramaturgia)
* *Záhady.sk 5 ( 2007 )*
* *Alexander Dubček - Anatómia skoku do prázdna* (2022, *réžia: Robert Kirchhoff, kamera: Juraj Chlpík, strih: Martin Piga, Marek Šulík*) 

### Pripravované projekty
**Konšpirácia ticha (plánovaná premiéra 2026)*

### Producent a koproducent
*Anjeli plačú* (2005, r. Zuza Piussi), *Slepé lásky* (2008-koproducent, r. Juraj Lehotský), *Koliba* (2009, r. Zuza Piussi), *Nemoc tretej moci* (2011, r. Zuza Piussi), *Tmář a jeho rod* (2011-koproducent, r. Karel Vachek), *Až do mesta Aš* (koproducent, r. Iveta Grófová), *Komunismus a síť aneb konec zastupitelské demokracie* (Communism and The Net), directed by Karel Vachek (*2019, IFF Rotterdam*), koproducent, *Lidi krve (The Blood Kin)*, directed by Miroslav Bambušek, 2021, koproducent

### Festivalové premietania (výber)
* 37. ročník MFFKF Kraków (Poľsko), 2000
* 16. ročník MFF Pärnu (Estónsko), 2000
* 6. ročník MFDF Jihlava (Česko), 2002
* 7th PUSAN International film festival (Južná Kórea), 2002
* 10th Film Festival, Palić (Chorvátsko), 2003
* International Film Festival One World (Česko), 2003
* 39. ročník MFF Karlovy Vary (Česko), 2003
* CROSSING EUROPE Filmfestival Linz (Rakúsko) 2004
* 7th Göttingen International Film Festival (Nemecko), 2004
* MFF Jihlava (Česko), 2009
* ART Film, Trenčianske Teplice (Slovensko) 2011
* Cinematik, Piešťany (Slovensko), 2011, 2013
* Para nad riekou (Steam On The River), 2015, - IFF NYON, 2015
* Diera v hlave (A Hole In The Head), 2016, IFF Trieste, 2017, IFF Tessaloniki, 2017, MoMa NYC, 2018/19

### Ocenenia
*Talent Prize, (1999), 34. ročník MFF Academia Film Olomouc (CZ)
*Talent Prize, (1999), 34. ročník MFF Academia Film Olomouc (CZ)
*IGRIC, (2001), Výročná cena za najlepší slovenský dokumentárny film (SK)
*Slovenská televízna cena (2002), 16 IFF Etnofilm Čadca
*Cinematik.doc Award (2013), Cinematik Piešťany
*Kauza Cervanová (Normalization), 2013, - Special Jury Award and The Prize of the Ecumenical Jury, Leipzig 2013, Special Jury Award, Jihlava 2013, Special Jury Award Crossing Europe, Linz 2014, Slnko v sieti, národná filmová cena, 2014
*Para nad riekou (Steam On The River), 2015, Slnko v sieti, národná filmová cena, 2017
*Diera v hlave (A Hole In The Head), 2016, - Slnko v sieti, národná filmová cena,  2018

## Referencie

Kategória:Slovenskí kameramani dokumentárnych filmov
Kategória:Slovenskí producenti dokumentárnych filmov
Kategória:Slovenskí režiséri dokumentárnych filmov
Kategória:Slovenskí scenáristi dokumentárnych filmov
Kategória:Absolventi Vysokej školy múzických umení
Kategória:Vyučujúci na Vysokej škole múzických umení v Bratislave
Kategória:Osobnosti z Bratislavy
Kategória:Držitelia ceny Igric